text: Byrådsappel til Banedanmark: Giv os sikkerhed
  22 august 2017 kl. 08.38
  3000 underskrifter er samlet for at få bedre sikkerhed på Tjæreborg station. Nu sender Esbjergs borgmester og byrådet også en appel.
  - Jeg har fået mange henvendelser efter ulykken. Derfor vil vi gerne presse på for en løsning. En dødsulykke, hvor en 15-årig dreng mistede livet, har gjort stort indtryk. Også uden for lokalområdet. Næsten 3000 har skrevet under på en Facebook-appel, siger borgmester Johnny Søtrup.
  Mandag sendte han et brev til Banedanmark om sikre, at fodgængere ikke fremover skal krydse et spor med gennemgående tog.
  - Det har berørt os meget. Det er ikke et problem, vi har været opmærksom på tidligere, siger borgmesteren til TV SYD.
  Borgmesteren sendte brevet til Banedanmark mandag på hele byrådets vegne.
  - Jeg har fået mange henvendelser efter ulykken. Derfor vil vi gerne presse på for en løsning.
  Han peger på, at Tjæreborg vokser kraftigt, og at udbygningen af nærbanen vil betyde, at flere – også unge – vil bruge stationen.
  Johnny Søtrup slutter brevet med at skrive følgende appel med et forslag:
  JohnnySøtrup, borgmester, Esbjerg.: "Jeg har fået mange henvendelser efter ulykken. Derfor vil vi gerne presse på for en løsning."
  - Jeg skal anmode Banedanmark om at forbedre sikkerheden på Tjæreborg Station, så der ikke sker fodgængerkrydsning af spor med gennemgående togtrafik. Til sammenligning er der på den nærliggende Bramming Station etableret en tunnel, så fodgængerkrydsning af sporerne helt kan undgås.
  Johnny Søttrup er godt klar over, at det er en dyr løsning. Men det er vigtigt, at den slags ulykker kan undgås.
  
  
  